秦李斯·峄山碑

皇帝立国，维初在昔。嗣世称王，讨伐乱逆。威动四极, 武义直方。戎臣奉诏, 经时不久。

灭六暴强，廿有六年。上荐高号，孝道显明。

既献泰成，乃降专惠。亲巡远方，登于绎山。

群臣从者，咸思攸长。追念乱世，分土建邦。

以开争理，功战日作。流血于野, 自泰古始。

世无万数，陀及五帝。莫能禁止, 乃今皇帝。

一家天下，兵不复起。灾害灭除，黔首康定。

利泽长久，群臣诵